Priklausomai nuo baldo modelio, jų gali būti įvairių. Pavyzdžiui, sofa „King“ turi integruotą poilsio mechanizmą, kuris gali būti mechaninis arba automatinis. Pastarasis leidžia keliais mygtukų paspaudimais nusistatyti mėgstamiausią kojų, nugaros ir galvos padėtį. Miegamieji mechanizmai gali būti skirtingi. Pavyzdžiui, sofa „Angel“ išsiskleidžia į priekį ir turi integruotą čiužinį, tačiau toks mechanizmas nėra skirtas miegoti kasdien. Kiti gaminiai, tokie kaip „Domino“, turi paprastai pakeliamus mechanizmus. Kai kurių baldų priežiūrą palengvina nuimami atraminių pagalvių užvalkalai. Juos galima skalbti, todėl palaikyti švarą tampa kur kas paprasčiau.